15 Gebed idees vir jeug en kinderbediening | DinkJeug 124172615
15 Gebed idees vir jeug en kinderbediening
9th November 2017 dinkjeugKINDERBEDIENINGgebed, jeug, tieners
Uit die boks gebede in verskillende style byvoorbeeld een woord gebede of gebede wat hardop gelees word as groep
Gebede met verskillende liggaamshoudings byvoorbeeld om te kniel of deur palms na bo / onder te draai
Geskryfde gebede uit b.v. die handboek vir die erediens of die gebedeboek
Laat kinders of tieners gebede skryf en iemand lees voor / dit word opgeplak vir verskillende aktuele onderwerpe
Interaktiewe gebedstasies waar kinders of tieners deelneem bv tydens lydenstyd word stasies uitgepak vir kategese of die erediens. Nog ‘n voorbeeld is die “encounter stations” van #imagine
Gebed met hulpmiddels soos ‘n gebedsbord, gebedsklippies, ‘n kunus, gebedsrooste ens. voorbeelde is op dinkjeug.co.za beskikbaar.
Gebed deur kuns of crafts te gebruik bv fotos of klei of krale wat gebruik word om ‘n gebed uit te beeld.
Bid vir mekaar – geleenthede word geskep vir jongmense om vir mekaar te bid of ander met gebed te bedien. Dit werk goed as jongmense eers “oefen” of dat die woorde vir hulle gegee word tot hul gemaklik word daarmee, byvoorbeeld op ‘n kamp of gebede vir bejaardes by ‘n ouetehuis.
Gebed deur musiek – speel of sing ‘n lied as ‘n gebed.
Gebed deur teks – gebruik die Onse Vader of psalms of ander tekste as gebede
Gebed met simbole – soos klippies vir toewyding, of water in die doopvont as doopherinnering
Gebed speletjies soos gebedsblokkie, gebedsmarties, gebed stokkies ens waar verskillende tipe gebede of onderwerpe aan verskillende kleure of nommers geheg word
Gebed met fotos – jongmense skeur prente uit tydskrifte, koerante waarvoor hul wil bid
Gebed met selfoon fotos- jongmense neem ‘n foto om iets uit te beeld waarvoor hul wil bid bv ‘n eienskap van God
Besoek dinkjeug op Pinterest vir lekker praktiese idees.
10 idees om ruimtes te skep vir aanbidding